ཞལ་གདམས་རྩ་གསུམ་མཐོང་བ་ཡིད་འཕྲོག་གི་བརྒྱུད་པའི་གསོལ་འདེབས།

༈ ཞལ་གདམས་རྩ་གསུམ་མཐོང་བ་ཡིད་འཕྲོག་གི་
བརྒྱུད་པའི་གསོལ་འདེབས་
བཞུགས་སོ།།
খুঁហោះភ្នំ៖
གཉིས་མེད་བརྗོད་དུ་མེད་པ་ལྷན་ཅིག་སྐྱེསཿ༔
འགྲོ་འོང་རེ་དོགས་བྲལ་བ་ཆོས་ཀྱི་དབྱིངས༔
དུས་གསུམ་འགྱུར་བ་མེད་པ་དག་པའི་སྐུ༔
ཀུན་བཟང་ཐོག་མའི་མགོན་པོ་དེ་ལ་འདུད༔
གང་སྐུ་བདེ་སྟོང་སྒྱུ་མའི་རོལ་གར་མཁན
གང་གསུང་བརྗོད་བྲལ་གྲགས་སྟོང་སྒྲ་སྒྲོགས་པ༔
གང་ཐུགས་སྤྲོས་བྲལ་སྙིང་རྗེའི་རོས་གང་བའི༔
ཟུང་འཇུག་དཔལ་མངའ་རྣམ་སྣང་མགོན་ལ་འདུདཿ༔
མཐའ་ཡང་བརྗོད་དང་བྲལ་བའི་ལྷ་ལམ་དུཿ
ཟུང་འཇུག་བདེ་ཆེན་དཔལ་གྱི་ཉིན་མཚན་མགོན༔
འཁོར་ཚོགས་རྒྱུ་སྐར་དབུས་ན་ཐོགས་མེད་རྒྱུ༔
སྒྲིབ་བྲལ་འོད་ལུས་མངོན་གྱུར་པདྨར་འདུདཿ༔
མཁྱེན་དང་བརྩེ་བའི་འོད་སྟོང་དྲ་བ་ཅན༔
ཐུབ་བསྟན་ལྷ་ལམ་ངོས་ལ་ཐོགས་མེད་རྒྱུ༔
7

ཁྲིད་ཡིག་གི་སྐོར།

ཟབ་ལམ་པདྨོའི་ཚལ་རབ་རྒྱས་མཛད་པཿ༔
ཡང་དག་ལམ་སྩོལ་བཻ་རོ་ཙ་ལ་འདུད༔
བརྒྱུད་པ་ཁ་བའི་རྡུལ་བརྩེགས་ལེགས་འོངས་ཤིང་༔
ལེགས་བཤད་ཆུ་བོའི་རྒྱུད་ལྟར་མ་ཉམས་པསཿ༔
འབྲེལ་ཚད་བདེ་ཆེན་ས་ལ་འགོད་མཛད་པའི༔
རྗེ་བཙུན་པྲཛྙཱ་རསྨི་ཞབས་ལ་འདུད༔
ཉོན་མོངས་དུག་ལྔ་ཞི་བྱེད་སྨན་གྱི་མཆོགཿ༔
སྐལ་ལྡན་ཚིམ་པར་བྱེད་པ་བདུད་རྩིའི་བཅུདཿ༔
མ་དང་མཁའ་འགྲོ་རང་བཞིན་འདུ་བའི་ཆོས༔
ཟབ་ལམ་རྩ་གསུམ་མཆོག་གྱུར་དེ་ལ་འདུདཿ༔
རིག་འཛིན་དམ་ཚིག་ལྡན་པའི་ལམ་གྱི་གྲོགས༔
བསྟན་དང་འགྲོ་ལ་འཚེ་བའི་གཤེད་མ་མཛདཿ
ཟབ་གཏེར་གཉེར་མཛད་རྡོ་རྗེ་གཤོག་རྒོད་མཿ
སྐལ་བཟང་ལམ་གྱི་གྲོགས་མཛད་དེ་ལ་འདུདཿ༔
འདུ་འཛིས་རབ་དབེན་མཁའ་འགྲོ་འདུ་བའི་གནས༔
ལས་སང་སྐྱེས་བུའི་ཡིད་འཕྲོག་གྲུ་འཛིན་ངོགསཿ༔
གཏེར་གནས་མཆོག་གྱུར་རིན་ཆེན་སྤུངས་པ་ཞེས༔
གཏེར་མཛོད་དུ་མའི་གནས་གྱུར་དེ་ལ་འདུད༔
གསོལ་འདེབས་བུ་ལ་ཟབ་གསལ་གཉིས་མེད་ཀྱི༔
8

ཞལ་གདམས་རྩ་གསུམ་མཐོང་བ་ཡིད་འཕྲོག་གི་བརྒྱུད་པའི་གསོལ་འདེབས།

གདམས་པའི་མཆོག་གྱུར་མངོན་སུམ་རྟོགས་པ་དང་༔
བདག་སོགས་འགྲོ་བ་མ་ལུས་ཐམས་ཅད་ཀུན༔
ཚེ་འདིར་ཟུང་འཇུག་འོད་ལུས་འགྲུབ་པར་ཤོག༔
ཟབ་གཏེར་བདག་པོའང་དེ་ལ་སྤྲང་བན་བདག་གིས་བཀའ་དྲིན་གསོ་བའི་ངོར་གནང་བའོ༔
9

ཁྲིད་ཡིག་གི་སྐོར།